Patricia Fernández Freijo

Patricia Fernández Freijo (Ortuella, 1976ko abuztuaren 27a) akordeoi-jotzaile eta musika zein akordeoi irakasle bizkaitarra da. Sari ugari jaso ditu, besteak beste, 26 urte zituenean, Munduko Akordeoi Txapelketa irabazi zuen Senior kategorian.

 Formakuntza 
Patricia Fernández Ortuellan jaio zen 1976an, eta 8 urterekin hasi zen akordeoia jotzen Madrileko izeko batek eskatuta; bere auzuneko neska baten etxean ikasi zuen hasieran. https://www.berria.eus/hemeroteka/egunkaria/pdfa/?data=2002-10-22&orria=060&zenb=YzU4RUtMNE56Vjd5OG5EMU5qd0NGdz09

Musika ikasketak Bilboko Juan Crisostomo de Arriagako Goi Mailako Kontserbatorioan bukatu zituen. Bere formakuntzan Patricia Fernándezek Alexander Dmitriev, Bogdan Precz, Friedrich Lips eta Frédèric Deschamps izan zituen irakasle. Era berean, Frantziako CNIMAn (Centre Nacional et International de Musique et d´Accordéon) ere burutu zituen ikasketak; bertan Jacques Mornet, Roman Jbaniv eta Domi Emorineren eskolak jaso zituen.

Era berean, musika irakasle izateko Goi Mailako titulua ere badauka.

 Ibilbidea 
Txapelketa ugaritan parte hartu eta sari mordoa jaso izan du, hala nola, Zertamen Nazionaleko, Torrelavegako Zertamen Internazionaleko eta Munduko Akordeoi Trofeoko 1. saria.

Modu berean, Patricia Fernándezek kontzertuak egiten ditu; esaterako, Iban Galdós akordeoi-jotzailearekin batera munduan zehar ibili izan da Duo Reflections izeneko akordeoi bikote musikala osatuta. Gainera, musika zein akordeoi irakaskuntzan jarduten du, eta tailerrak ere egiten ditu.https://www.ortuella.eus/es-ES/Eventos/Paginas/20230311-desmontando-mitos.aspxhttps://www.ortuella.eus/es-ES/Noticias/Paginas/20211116-RTUELLAN-GERATU-%E2%80%93-Concierto-de-Santa-Cecilia.aspxhttps://www.ortuella.eus/es-ES/Eventos/Paginas/20220313-concierto-violin-y-acordeon.aspx 

Horrez guztiaz gain, 2021ean Zuhaitz Gurrutxagarekin batera EITBko Herri Txiki Infernu Handi saioan azaldu zen Patricia Fernandez. Bertan, bere musika ibilbideari buruz hitz egiteaz gainera, besteak beste, azaldu zuen bere esku-soinuari "Jupi" edo "Jupiter" izena jarri ziola, hori baita bere marka.

 Sariak 
Patricia Fernandez Freijok txapelketa ugaritan parte hartu izan du irakaskuntzan hasi aurretik, eta sari garrantzitsuak lortu izan ditu, esaterako:
 1990ean 1.saria jaso zuen Zertamen Nazionalean.
 2000an 1.saria eskuratu zuen Torrelavegako Zertamen Internazionalean.
 2001ean Ohorezko saria erdietsi zuen Cantabriako Zertamen Internazionalean (61. orr.) https://acordeon.wordpress.com/wp-content/uploads/2013/10/hermosa-el-acordec3b3n-en-cantabria-2.pdf
 2002an 1.saria lortu zuen Munduko Akordeoi Txapelketan (Belluno, Italia).

 Erreferentziak 

 Kanpo estekak 

Kategoria:Ortuellarrak
Kategoria:Musikariak
Kategoria:Akordeoi-jotzaileak
Kategoria:Emakume musikagileak
Kategoria:Musika irakasleak